CELEX: 32012D0786
Language: lv
Date: 2012-12-13 00:00:00
Title: Komisijas Īstenošanas lēmums ( 2012. gada 13. decembris ), ar ko attiecībā uz valstu pasākumiem, ar kuriem novērš konkrētu ūdensdzīvnieku slimību ievešanu Īrijas, Somijas un Apvienotās Karalistes daļās, groza Lēmumu 2010/221/ES (izziņots ar dokumenta numuru C(2012) 9295) Dokuments attiecas uz EEZ

15.12.2012   
            
            
               LV
            
            
               Eiropas Savienības Oficiālais Vēstnesis
            
            
               L 347/36
            
         KOMISIJAS ĪSTENOŠANAS LĒMUMS
   (2012. gada 13. decembris),
   ar ko attiecībā uz valstu pasākumiem, ar kuriem novērš konkrētu ūdensdzīvnieku slimību ievešanu Īrijas, Somijas un Apvienotās Karalistes daļās, groza Lēmumu 2010/221/ES
   (izziņots ar dokumenta numuru C(2012) 9295)
   (Dokuments attiecas uz EEZ)
   (2012/786/ES)
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Padomes 2006. gada 24. oktobra Direktīvu 2006/88/EK par akvakultūras dzīvniekiem un to produktiem izvirzītajām dzīvnieku veselības prasībām, kā arī par konkrētu ūdensdzīvnieku slimību profilaksi un kontroli (1) un jo īpaši tās 43. panta 2. punktu,
   tā kā:
   
               (1)
            
            
               Ar Komisijas 2010. gada 15. aprīļa Lēmumu 2010/221/ES, ar ko apstiprina valsts pasākumus, lai ierobežotu konkrētu akvakultūras dzīvnieku un savvaļas ūdensdzīvnieku slimību ietekmi saskaņā ar Padomes Direktīvas 2006/88/EK 43. pantu (2), konkrētām dalībvalstīm atļauts piemērot ierobežojumus minēto dzīvnieku sūtījumiem, lai nepieļautu konkrētu slimību ievešanu to teritorijā, ja dalībvalstis ir pierādījušas, ka to teritorija vai teritorijas konkrētas norobežotas daļas ir attiecīgo slimību neskartas vai tās ir sagatavojušas izskaušanas vai uzraudzības programmu, lai iegūtu šādu statusu.
            
         
               (2)
            
            
               Somijas teritorijas kontinentālās daļas ir iekļautas Lēmuma 2010/221/ES II pielikumā kā teritorijas, kurās ir apstiprināta bakteriālās nieru slimības (BKD) izskaušanas programma.
            
         
               (3)
            
            
               Attiecīgi ar Lēmumu 2010/221/ES apstiprināti konkrēti Somijas pasākumi attiecībā uz tādu akvakultūras dzīvnieku sugu sūtījumiem uz minētajām teritoriju daļām, kuras ir uzņēmīgas.
            
         
               (4)
            
            
               Somija ziņoja Komisijai, ka, lai gan vairākās teritorijas daļās ir vērojami uzlabojumi, citās teritorijas daļās aizvien tiek konstatēti BKD inficēšanās gadījumi. Tāpēc Somija ir lūgusi izslēgt no izskaušanas programmas Vesijärvi ūdens sateces baseinu. Attiecīgi būtu jāgroza regulas II pielikums.
            
         
               (5)
            
            
               Lēmuma 2010/221/ES III pielikumā šobrīd uzskaitīti deviņi Īrijas teritorijas iecirkņi ar apstiprinātu austeru herpesvīrusa 1 μνar (OsHV-1 μνar) uzraudzības programmu.
            
         
               (6)
            
            
               Īrija ir paziņojusi Komisijai, ka OsHV-1 μνar konstatēts Drumcliff, kas ietilpst 3. iecirknī, Šenonas upes grīvā, kas ietilpst 6. iecirknī, un Oysterhaven Bay, kas ietilpst 9. iecirknī. Tāpēc Lēmuma 2010/221/ES III pielikumā būtu jāgroza šo minēto iecirkņu ģeogrāfiskās robežas.
            
         
               (7)
            
            
               Lēmuma 2010/221/ES III pielikumā uzskaitītas Lielbritānijas, Ziemeļīrijas un Gērnsijas teritorijas ar apstiprinātu uzraudzības programmu attiecībā uz OsHV-1 μνar.
            
         
               (8)
            
            
               Apvienotā Karaliste ir paziņojusi Komisijai, ka Anglijā un Ziemeļīrijā konstatēts OsHV-1 μνar. Tāpēc Lēmuma 2010/221/ES III pielikumā būtu jāgroza šo minēto teritoriju ģeogrāfiskās robežas.
            
         
               (9)
            
            
               Tāpēc attiecīgi būtu jāgroza Lēmums 2010/221/ES.
            
         
               (10)
            
            
               Šajā lēmumā paredzētie pasākumi ir saskaņā ar Pārtikas aprites un dzīvnieku veselības pastāvīgās komitejas atzinumu,
            
         IR PIEŅĒMUSI ŠO LĒMUMU.
   1. pants
   Lēmuma 2010/221/ES II un III pielikumu aizstāj ar šā lēmuma pielikuma tekstu.
   2. pants
   Šis lēmums ir adresēts dalībvalstīm.
   
      Briselē, 2012. gada 13. decembrī
      
         
            Komisijas vārdā –
         
            Komisijas loceklis
         
         Tonio BORG
      
   
   
      (1)  OV L 328, 24.11.2006., 14. lpp.
   
      (2)  OV L 98, 20.4.2010., 7. lpp.
   
      PIELIKUMS
      “
            II PIELIKUMS
            
               Dalībvalstis un to teritorijas daļas, kurās ir konkrētu akvakultūras dzīvnieku slimību izskaušanas programmas un kuras ir apstiprinātas, lai veiktu valsts pasākumus minēto slimību kontrolei saskaņā ar Direktīvas 2006/88/EK 43. panta 2. punktu
            
            
                        Slimība
                     
                     
                        Dalībvalsts
                     
                     
                        Kods
                     
                     
                        Tās teritorijas daļas ģeogrāfiskās robežas, kurai ir apstiprināti valsts pasākumi
                     
                  
                        Bakteriālā nieru slimība (BKD)
                     
                     
                        Somija
                     
                     
                        FI
                     
                     
                        Šādi ūdens sateces baseini:
                        
                           Kymijoki (izņemot Vesijärvi sateces baseinu), Juustilanjoki, Hounijoki, Tervajoki, Vilajoki, Urpalanjoki, Vaalimaanjoki, Virojoki, Vehkajoki, Summajoki, Vuoksi, Jänisjoki, Kiteenjoki-Tohmajoki, Hiitolanjoki, Tenojoki, Näätämöjoki, Uutuanjoki, Paatsjoki, Tuulomajoki
                        
                     
                  
                        Zviedrija
                     
                     
                        SE
                     
                     
                        Teritorijas kontinentālās daļas
                     
                  
                        Infekciozā aizkuņģa dziedzera nekroze (IPN)
                     
                     
                        Zviedrija
                     
                     
                        SE
                     
                     
                        Teritorijas piekrastes daļas
                     
                  
         
            III PIELIKUMS
            
               Dalībvalstis un dalībvalstu teritorijas daļas, kurām ir noteiktas austeru herpesvīrusa 1 μνar (OsHV-1 μνar) uzraudzības programmas un kuras ir apstiprinātas, lai veiktu valsts pasākumus šīs slimības kontrolei saskaņā ar Direktīvas 2006/88/EK 43. panta 2. punktu
            
            
                        Slimība
                     
                     
                        Dalībvalsts
                     
                     
                        Kods
                     
                     
                        To teritorijas daļu ģeogrāfiskās robežas, kurām ir apstiprināti valsts pasākumi
                        (dalībvalstis, zonas un iecirkņi)
                     
                  
                        Austeru herpesvīruss 1 μνar (OsHV-1 μνar)
                     
                     
                        Īrija
                     
                     
                        IE
                     
                     
                        1. iecirknis: Sheephaven Bay
                        
                        2. iecirknis: Gweebara Bay
                        
                        3. iecirknis: Killala, Broadhaven un Blacksod Bays
                        
                        4. iecirknis: Streamstown Bay
                        
                        5. iecirknis: Bertraghboy un Galway Bay
                        
                        6. iecirknis: Poulnasharry, Askeaton un Ballylongford Bays
                        
                        7. iecirknis: Kenmare Bay
                        
                        8. iecirknis: Dunmanus Bay
                        
                        9. iecirknis: Kinsale Bay
                        
                     
                  
                        Apvienotā Karaliste
                     
                     
                        UK
                     
                     
                        Visa Apvienotās Karalistes teritorija, izņemot Whitstable Bay Kentā
                        Visa Ziemeļīrijas teritorija, izņemot Killough Bay, Lough Foyle, Carlingford Lough un Strangford Lough
                        
                        Gērnsijas teritorija
                     
                  ”